*A határozati javaslat elfogadásához*

***egyszerű*** *többség szükséges,*

*az előterjesztés* ***nyilvános ülésen tárgyalható****!*

*231. számú előterjesztés*

Bátaszék Város Önkormányzat Képviselő-testületének 2022. november 30-án

15 órakor megtartandó rendkívüli ülésére

Bátaszéki Sport Egyesület rendkívüli működési támogatási kérelme

|  |
| --- |
| **Előterjesztő:** dr. Bozsolik Róbert polgármester**Készítette** : dr. Firle-Paksi Anna aljegyző  **Törvényességi ellenőrzést végezte:** Kondriczné dr. Varga Erzsébet jegyző**Tárgyalja:**KOIS Bizottság 2022.11.28.PG Bizottság 2022.11.29. |

**Tisztelt Képviselő-testület!**

Bátaszék Város Önkormányzatához 2022. november 17-én érkezett a Bátaszéki Sport Egyesület (a továbbiakban: BSE, egyesület) tájékoztatója és rendkívüli támogatás iránti kérelme, amely jelen előterjesztés 1.számú mellékletét képezi.

A beadvány az egyesület **jelenlegi, rendkívül nehéz gazdasági helyzetéről, „csődhelyzetről”** kívánja tájékoztatni a T. Képviselő-testületet, amelynek részeként a vezetőség felvázolja a BSE szakosztályainak évek óta húzódó alapproblémáit, valamint táblázatos formában összesítésre került (2.számú melléklet) a BSE még ki nem fizetett és várható 2022. évi költségei.

Kérelméből kiderül, hogy BSE gazdálkodását áttekintve jelenleg három szakosztály helyzete teljesen kilátástalannak tűnik, mintegy 1.600.000 forint hiányzik, egy szakosztály működése szerény körülményekkel vállalható, és maga az egyesület tartalékai arra elegendők, hogy a 2023-as évet valamilyen formában elkezdje.

Az egyesület kéri a T. Képviselő-testületet, hogy gondolják át Bátaszék sporttal kapcsolatos hosszú távú terveit, és ennek megfelelően támogassák az egyesületet.

Az egyesület anyagi helyzetére és településen belül betöltött szerepére tekintettel 1 millió forint rendkívüli működési támogatás megállapítását javasoljuk. Az önkormányzat általános tartaléka jelenleg 3.563.686 forint.

A fentiekre tekintettel kérjük a T. Képviselő-testületet a döntéshozatalra.

 **„A” h a t á r o z a t i j a v a s l a t :**

**a Bátaszéki Sport Egyesület 2022. évi rendkívüli működési támogatás biztosítására**

Bátaszék Város Önkormányzata Képviselő-testülete

1. a Bátaszéki Sport Egyesületet (székhelye: Bátaszék, Szabadság u. 4., adószáma: 19952819-1-1, képviseli: Nagy Ákos elnök) 1.000.000 Ft összegben vissza nem térítendő rendkívüli működési támogatásban részesíti a 2022. évi költségvetés általános tartalék kerete terhére;
2. felhatalmazza a város polgármesterét a támogatási szerződés aláírására.

Határidő: 2022. december 7.

Felelős: Kondriczné dr. Varga Erzsébet jegyző

 (a határozat megküldéséért)

 dr. Bozsolik Róbert polgármester

 (szerződés aláírásáért)

Határozatról értesül: Bátaszéki Sport Egyesület

 BKÖH Pénzügyi Iroda

 Irattár

**„B” h a t á r o z a t i j a v a s l a t :**

**Bátaszéki Sport Egyesület 2022. évi rendkívüli működési támogatás biztosítására irányuló kérelem elutasítására**

Bátaszék Város Önkormányzata Képviselő-testülete a Bátaszéki Sport Egyesület (székhelye: Bátaszék, Szabadság u. 4., adószáma: 19952819-1-1, képviseli: Nagy Ákos elnök) 2022. évi rendkívüli működési támogatás iránti kérelmét nem támogatja, tekintettel arra, hogy az önkormányzat gazdasági helyzetét is nagymértékben befolyásolta a háborús veszélyhelyzet okozta drasztikus energia-áremelkedés és a nyugat-európai energiahiány miatt kialakult energia-veszélyhelyzet.

Határidő: 2022. december 7.

Felelős: Kondriczné dr. Varga Erzsébet jegyző

 (a határozat megküldéséért)

Határozatról értesül: Bátaszéki Sport Egyesület

 irattár